Source: https://www.riigiteataja.ee/akt/412092012019
Timestamp: 2020-07-14 04:31:38+00:00

Document:
Tartu valla heakorraeeskiri – Riigi Teataja
Tartu valla heakorraeeskiri
Tartu valla heakorraeeskiri - sisukord
§ 3 Avaliku koha heakorrastamine
§ 4 Kinnistu omaniku kohustused heakorra tagamisel
§ 7 Müügikoha pidamisega tegelevate isikute kohustused
§ 10 Paragrahvi pealkiri
4 Heakord mulla- ja kaevetöödel
§ 12 Nõuded mulla- ja kaevetööde tegemisel
§ 13 Nõuded mulla- ja kaevetööde lõpetamisel
5 Heakord Tartu valla kalmistutel
§ 14 Tartu valla territooriumil asuvad kalmistud
§ 15 Kalmistu kohta peetav dokumentatsioon
§ 16 Kalmistul olev vajalik inventar ja informatsioon
§ 17 Järelvale kalmistu ja hauaplatside korrashoiule
§ 18 Hauaplatsi kasutusaja lõpetamine
§ 19 Hauakivide ja hauarajatiste ajutine eemaldamine
§ 20 Kulude hüvitamine matmise käigus tekitatud kahjude osas
§ 21 Hauaplatside korrashoid
§ 22 Hauatähiste ja rajatiste omandi määramine
§ 23 Kalmistuvahi kohustused
§ 24 Kalmistul keelatud tegevused
6 Teate ja/või kuulutuste paigaldamine
§ 25 Teate ja/või kuulutuste paigaldamine
§ 26 Teate ja/või kuulutuste eemaldamine
§ 27 Vastutus eeskirja rikkumise eest
§ 28 Väärtegude menetlejad
§ 30 Kehtetuks tunnistamine
§ 31 Määruse jõustumine ja vaidlustamine
RT IV, 12.09.2012, 19
Määrus kehtestatakse kohaliku omavalitsuse korralduse seaduse § 22 lg 1 p 361 alusel ning kooskõlas looduskaitseseaduse § 45, teeseaduse § 2, § 3, § 7, § 14, § 25 lg 1, 3 ja 7 ning ehitusseaduse § 29 lg 1 p 4.
(1) Heakorraeeskiri (edaspidi eeskiri) sätestab heakorra nõuded Tartu vallas.
(2) Eeskiri on täitmiseks kohustuslik kõigile isikutele, kes viibivad ja/või tegutsevad Tartu valla territooriumil ning kinnis- või vallasvara omanikele.
(3) Eeskirja kohaldatakse kooskõlas Tartu valla jäätmehoolduseeskirjaga, Tartu valla puude raie-eeskirjaga, Tartu valla üldplaneeringuga ja Tartu valla koerte ja kasside pidamise eeskirjaga
1) omanik – isik, kellele kuulub kinnistatud maatükk. Omanikuna heakorra nõuete täitmisel on võrdsustatud ka omaniku poolt volitatud valdaja, haldaja või kasutaja. Samuti on omanikuks hoonestusõiguse alusel kasutataval maal hoonestusõigust omav isik, ehitise kui vallasasja juurde kuuluval ehitise teenindamiseks vajalikul maal ehitise omanik;
3) avalik koht – üldkasutatav territoorium või vabaks liikumiseks ja kasutamiseks piiratud või piiritletud territoorium, ehitis või selle osa;
4) puhastusala – kinnistuga piirnev ala, mis ulatub kinnistu piirist ja selle laiuselt avalikult kasutatava teeni. Tartu Vallavalitsus (edaspidi vallavalitsus) võib määrata ka teise puhastusala arvestades konkreetse kinnistu asendit;
5) jalgtee ja jalgrattatee – on tee, mis on ehitatud või kohandatud kas ainult jalakäijate, nii jalakäijate kui ka jalgratturite või ainult jalgratturite liiklemiseks;
6) avalikult kasutatav tee – riigimaantee, kohalik tee, üldiseks või kohalikuks liiklemiseks ettenähtud avalikult kasutatav eratee ja muu rajatis teeseaduse § 2 mõistes;
7) heakorratööd – tolmu, liiva, jäätmete, lume ja jää koristamine ning libedusetõrje teostamine, muru ja rohu niitmine, puude ja põõsaste maha raiumine või okste kärpimine ning mahalangenud puulehtede jms. koristamine;
8) eriolukord – ilmastikutingimustest tulenev teeolude oluline halvenemine;
9) grafiti – omaniku loata hoonele või rajatisele kantud kritseldused, joonistused ja/või joonised;
10) romusõiduk – sõiduk, millel puuduvad selle mehaanilised osad, mis oma välimusega riivab ümbruskonna esteetilist väljanägemist või rikub ümbruskonna puhtust ja heakorda;
11) tuleohtlik aeg – metsa ja muu taimestikuga kaetud alal algab kevadel pärast lume sulamist ning lõpeb sügisel vihmaste ilmade saabumisel. Tuleohtliku aja alguse ja lõpu määrab Eesti Meteoroloogia ja Hüdroloogia Instituut ning teavitab sellest avalikkust;
12) tuleohtlik ala – metsa ja muu taimestikuga (kuluhein, tuleohtlik põõsastiku, poolpõõsastik) kaetud ala ning turbapinnasega ala;
13) rajatis – käesolevas eeskirjas mõistetakse rajatist ehitusseaduse tähenduses;
14) ehitis – käesolevas eeskirjas mõistetakse ehitist ehitusseaduses määratletud hoone mõiste tähenduses;
15) avalik lõke – on avaliku ürituse käigus süüdatav lõke;
16) loomapidamishoone – hoone mis on ehitatud põllumajandusloomade- või lindude pidamiseks;
17) tehnorajatis – on maapõue või maapinnale paigaldatud torustik, pumpla, kaablivõrk, gaasijuhe jne;
18) tiheasustusala – aleviku ja/või küla selgelt piiritletava hoonestusega olemasolev või planeeritav territooriumi osa;
19) hajaasustusala – ala, kus ehitised (hooned ja rajatised) paiknevad üksteisest kaugel või ehitised puuduvad;
20) kaasomand – kahele või enamale isikule üheaegselt mõttelistes osades ühises asjas kuuluv omand.;
21) müügikoht – käesoleva eeskirja tähenduses kauplus, kiosk, paviljon, haagis, lett jmt. ning toitlustusasutus.
§ 3. Avaliku koha heakorrastamine
Vallavalitsuse kohustus on tagada :
1) kohalike teede, jalgteede ja jalgrattateede, väljakute, parkide, tunnelite, haljasalade, ühissõidukite peatuste ootekodade ja muude üldkasutatavate territooriumite korrashoid ning teehoiutööde läbiviimine, sõlmides selleks vastavaid lepinguid, tehes ettekirjutusi ja määrates kohustusi, mis tulenevad kehtivatest õigusaktidest või käesolevast eeskirjast;
2) juurdepääsu ja korrasoleku kindlustamine avalikus kohas asuvatele tuletõrje veevõtukohtadele.
§ 4. Kinnistu omaniku kohustused heakorra tagamisel
2) hoidma korras hoone konstruktsiooni ja sinna juurde kuuluvad elemendid, st konstruktsioonielemendid peavad olema terved ning vastavuses kinnitatud ehitusprojektiga;
3) teostama heakorratöid kinnistuga külgnevatel puhastusaladel;
4) tõrjuma lume ja libeduse ning koristama jäätmed puhastusala sisse jäävalt avalikult kasutatavalt jalg- ja jalgratta teelt hiljemalt kella 7.00 hommikul;
5) regulaarselt puhastama ja hoidma korras sadeveekraavid ning truubid kui eelnimetatud jäävad tema puhastusala või kinnistu piiresse;
6) tegema umbrohutõrjet, niitma muru, pügama heki ning korraldama põõsaste ja puuokste kärpimist või puude maha raiumist, mis ulatuvad väljapoole kinnistu piire ja varjavad liiklusmärke või piiravad nähtavust avalikult kasutataval teel, takistavad jalakäija või sõiduki liiklust. Puude raieks ja okste kärpimiseks tiheasustusalal peab kinnistu omanik taotlema raieloa vastavalt Tartu valla puude raie-eeskirjale;
7) kindlustama oma kinnistul asuvatele tuletõrje veevõtukohtadele vaba juurdepääsu
8) tagama jäätmete regulaarse äraveo, sõlmides selle kohta jäätmeveolepingu ning nõudmisel esitama jäätmeveolepingu või maksedokumendi pädevale isikule;
9) tagama heitvee ja fekaalide kogumismahuti korrasoleku, veepidavuse, hermeetilise sulgumise, õigeaegse tühjendamise ja ümbruse hooldamise. Omama heitvee äravedu ja kogumismahuti tühjendamist (purgimist) tõendavat dokumentatsiooni;
10) kõrvaldama ehitiselt varisemisohtliku lume, jääpurikad, kivid, plaadid jms. Lammutama lagunenud (varisemisohtlik)ehitised või rajatised, samuti ehitusloata ehitatud ehitised või rajatised vallavalitsuse ettekirjutusel selleks määratud ajaks;
11) hoidma korras erateed (teostama talvisel ajal lume- ja libedusetõrjet) tagamaks juurdepääsu operatiivteenistusele;
12) kasutusel mitteoleva ehitise omanik on kohustatud tagama ehitise ja sinna juurde kuuluva kinnistu heakorra ning vältima ehitise varisemisohtlikkust, sulgema sissepääsud ehitisse ja/või kinnistule;
13) hoidma tahket kütust (puit, kivisüsi jmt), ehitusmaterjali jmt korralikult ladustatult ainult kinnistu piires tagapool ehitusjoont.
2) vältima objektilt pori ja jäätmete ning tolmu kandumist avalikult kasutatavale teele või jalgteele ja jalgrattateele ning naaberkinnistule;
3) hoidma korras ja puhastama objekti juurdepääsutee. Ehitusmaterjali mahalaadimine ja ladustamine avaliku kohta on lubatud erandkorras vallavalitsuse loa alusel ja omaniku nõusolekul;
§ 7. Müügikoha pidamisega tegelevate isikute kohustused
1) tagama loomapidamis- või linnupidamishoonete vastavuse sanitaarnõuetele, hoonete ümbrus peab olema korrastatud ja söödad korralikult ladustatud;
2) ehitama väetiste hoiukohad selliselt, et oleks välditud kemikaalide sattumine veekogudesse ja põhjavette;
3) vältima keskkonnareostust ja kohe komposteerima tekkiva sõnniku või rajama selleks keskkonna nõuetele vastava hoidla;
4) hoidma loomad väljaspool loomapidamiskohta alati kinni;
6) koheselt koristama avalikult kasutatavale teele sattunud pori, sõnniku, jäätmed jms.
1) risustada ja reostada üldkasutatavat territooriumi ja ehitisi, sealhulgas avalikus kohas maha sülitada, urineerida ja roojata, loopida jäätmeid, suitsukonisid, päevalilleseemeneid jms, määrida, kritseldada või joonistada hoone seinale, müürile, piirdeaiale, pingile, jalgteele ja jalgrattateele, ühissõiduki peatuse ootekojale, tunnelile, rajatisele vms või paigaldada neile kuulutusi ja/või teateid või kahjustada neid muul viisil;
2) kahjustada või lõhkuda avalikku kohta paigaldatud inventari (jäätmemahuti, lillevaas, pink, valgusti vms);
3) kahjustada avaliku koha murukamarat ja lilli, vigastada, kahjustada või hävitada puid ja põõsaid. Rajada haljastust, istutada puid ja põõsaid avalikku kohta ilma vallavalitsuse kooskõlastuseta, rajada ehitisi või rajatisi (piirdeaiad, tarad jms)avalikult kasutava teega piirnevale alale ilma vallavalitsuse nõusolekuta;
4) raiuda puid või kärpida oksi ilma raieloata tiheasustusalal;
5) parkida mootorsõidukit ja/või haagist haljasalal selle haljasala omaniku loata;
6) parkida romusõidukit avalikult kasutataval teel või muul üldkasutataval territooriumil või kinnistu avalikult kasutatava tee poolse õue osas. Sellise sõiduki parkimiseks kaasomandis oleval kinnistul peab olema kõigi omanike luba;
7) lasta olme- või heitvett sadeveekraavi või kanalisatsiooni, reostada või risustada neid muul viisil. Sadeveekraavi paigutamine/sulgemine torusse ilma vee-ettevõtja kooskõlastuseta või kinniajamine on keelatud;
8) kasutada avalikku teed põllumajandusloomade ja -lindude liikumiseks;
9) ujuda ja supelda selleks mitteettenähtud kohas;
10) lükata lund avalikult kasutatavale teele;
11) kloppida riideid ja vaipu korterelamu rõdul ja aknal, kuivatada pesu rõdu või lodža piirdest kõrgemal;
12) telkida ja/või ööbida avalikus kohas või muus selleks mitteettenähtud kohas;
13) omavoliliselt paigaldata teadet või kuulutust selleks mitte ettenähtud avalikku kohta;
14) grafiti tegemine.
§ 10. Paragrahvi pealkiri
(2) Omanik on kohustatud õigusaktide alusel metsade sulgemisel tuleohtlikul ajal tõkestama inimeste viibimise metsas.
(1) Lõkke tegemisel tuleb tagada ohutu vahemaa ehitisteni ja metsani. Lõket tohib teha ehitistest vähemalt 15 meetri kaugusel ja metsast vähemalt 30 meetri kaugusel.
(3) Tahkel kütusel töötav teisaldatav šašlõki- või grillahi või muu samalaadne seadis ning kala-või lihatoodete suitsuahi peavad mis tahes ehitisest või põlevmaterjali hoiukohast asuma vähemalt 5 m kaugusel. Nimetatud ahjud peavad kasutamise ajal olema pideva järelevalve all. Pärast töö lõpetamist tuleb kütusel täielikult ära põleda lasta või põlemisjäägid veega kustutada.
(4) Lõkke tegemisel tuleb arvestada tuule tugevust (lubatud tuule tugevus kuni 1,5 m/s) ja suunda. Lõkkease ümbritseda mittesüttiva pinnasega (muld, liiv, savi). Arvestama peab lõkkest lenduda võivate sädemetega.
(5) Lõkke tegemisel on oluline jälgida, et lõkkest ei saaks alguse kulupõleng. Lõkke tegemisel tuleb veenduda, et tekkiv suits ei häiriks teisi inimesi ega liiklust.
(6) Avaliku lõkke tegemiseks peab selle kooskõlastama vallavalitsuse ja päästeametiga. Avaliku lõkke tegemise koht peab paiknema mis tahes ehitisest, põlevmaterjali hoiukohast või metsast vähemalt 50 m kaugusel.
4. peatükk Heakord mulla- ja kaevetöödel
§ 12. Nõuded mulla- ja kaevetööde tegemisel
Mulla- ja kaevetöid võib teha ainult vallavalitsuse või omaniku loal seadusandluses kehtestatud korras.
§ 13. Nõuded mulla- ja kaevetööde lõpetamisel
Pärast mulla- või kaevetööde lõpetamist on tööde teostaja kohustatud taastama avaliku koha ja/või avalikult kasutatava tee endise seisundi vastavalt aastaaja võimalustele vallavalitsuse poolt kehtestatud tähtajaks.
5. peatükk Heakord Tartu valla kalmistutel
§ 14. Tartu valla territooriumil asuvad kalmistud
(1) Äksi alevikus asuv Äksi kalmistu on määratud avalikuks kasutamiseks ja heakorra kalmistul tagab vallavalitsus.
(2) Lähte alevikus Lähte Kiriku kinnistul asuv kalmistu on eraomandis ja heakorra kalmistul tagab kinnistu omanik.
§ 15. Kalmistu kohta peetav dokumentatsioon
Kalmistu kohta peab vallavalitsus järgmist dokumentatsiooni:
1) kalmistu plaan, millele on kantud ja nummerdatud hauaplatsid ja hauad;
2) hauaregister;
3) matmiste žurnaal.
§ 16. Kalmistul olev vajalik inventar ja informatsioon
Kalmistul peab olema:
1) matmiseks ja hauaplatside korrastamiseks vajalikud tööriistad;
2) teadetetahvel kalmistuvahi tööaja ja kalmistul toimuvate ürituste informatsiooniga.
§ 17. Järelvale kalmistu ja hauaplatside korrashoiule
Sisu teksti vaikimisi tekst Kalmistu ja hauaplatside korrashoidu jälgib kalmistuvaht, kelle õigused ja kohustused järelvalve teostamise osas määratakse kindlaks käesoleva eeskirjaga.
§ 18. Hauaplatsi kasutusaja lõpetamine
Vallavalitsusel on õigus hauaplatsi kasutusaeg lõpetada juhul, kui hauaplats on jäetud pikemat aega hooldamata. Selline hauaplats tähistatakse meeldetuletuseks hoiatustähisega. Kui järgneva ühe aasta jooksul hauaplatsi ei korrastata, lõpetatakse selle platsi kasutamisõigus.
§ 19. Hauakivide ja hauarajatiste ajutine eemaldamine
Matmist takistavate hauakivide ja muude hauarajatiste ajutine kõrvaletõstmine ja taaspaigaldamine toimub matja kulul ja kalmistuvahi kooskõlastusel.
§ 20. Kulude hüvitamine matmise käigus tekitatud kahjude osas
Hauaplatsi omanik korrastab või hüvitab matmise käigus kõrvalolevatele hauaplatsidele tekitatud kahjud kokkuleppel kalmistuvahi ja/või kahjukannatajaga.
§ 21. Hauaplatside korrashoid
Hauaplatsi omanik on kohustatud hoidma hauaplatsi ja sellega piirnevad kalmistul asuvad teeosad kuni tee telgjooneni heakorrastatuna ja puhtana.
§ 22. Hauatähiste ja rajatiste omandi määramine
Hauaplatsi omaniku paigaldatud hauatähised ja rajatised on tema omand.
§ 23. Kalmistuvahi kohustused
Kalmistuvaht on kohustatud:
§ 24. Kalmistul keelatud tegevused
1) risustada, rikkuda ja rüüstata hauaplatse ning kalmistu üldkasutatavat territooriumi, tarvitada alkoholi, jalutada koeri ja teisi koduloomi;
2) omavoliliste hauarajatiste püstitamine ja ümbertegemine;
3) haljastuse rikkumine;
4) suusatada, kelgutada või sõita jalgrattaga;
5) kasutada mootorsõidukit ilma kalmistuvahi loata;
7) oma tegevusega rikkuda kalmistu rahu;
8) jäätmete mahapanek selleks mitteettenähtud kohtadesse.
6. peatükk Teate ja/või kuulutuste paigaldamine
§ 25. Teate ja/või kuulutuste paigaldamine
(1) Teate ja/või kuulutusi võib paigaldada selleks vallavalitsuse poolt paigaldatud teadetetahvlitele.
(2) Vallavalitsus avaldab teadetetahvlite asukoha ja täpse nimekirja vallaajalehes.
§ 26. Teate ja/või kuulutuste eemaldamine
(1) Teate ja/või kuulutus tuleb selle panijal eemaldada hiljemalt nädala jooksul peale teates ja/või kuulutuses saabunud tähtaega.
(3) Kui kuulutuse panija ei täida käesoleva paragrahvi lõikeid 1,2 või kuulutus on vastuolus käesoleva määruse paragrahvi 25 lõikega 3 võib vallavalitsus kuulutuse ise eemaldada.
§ 27. Vastutus eeskirja rikkumise eest
§ 28. Väärtegude menetlejad
Eeskirja alusel toimepandud väärteo kohtuvälised menetlejad on kohaliku omavalitsuse korralduse seaduse § 662 lg-tes 2 ja 3 nimetatud isikud.
Järelevalvet eeskirja täitmise üle teostavad keskkonnainspektsioon, politseiprefektuur ja vallavalitsus vastavalt oma pädevusele.
§ 30. Kehtetuks tunnistamine
Tunnistada kehtetuks Tartu Vallavolikogu 29.04.2009. a määrus nr 8 “Tartu valla heakorraeeskiri”.
§ 31. Määruse jõustumine ja vaidlustamine
(2) Käesoleva määruse peale võib esitada vaide Tartu Vallavolikogule haldusmenetluse seaduses sätestatud korras 30 päeva jooksul arvates määruse avalikustamise päevast.
(1) Käesoleva määruse § 4 lg 1 p 12 ei kehti ehitus- ja remonditöö tegemise korral.
(2) Käesoleva määruse §-d 15–24 ei kehti Lähte Kiriku kinnistul asuva kalmistu osas.

References: § 3

§ 4

§ 7

§ 10

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28

§ 30

§ 31
 § 22
 § 45
 § 2
 § 3
 § 7
 § 14
 § 25
 § 29
 § 2

§ 3

§ 4

§ 7

§ 10

§ 12

§ 13

§ 14

§ 15

§ 16

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26

§ 27

§ 28
 § 662

§ 30

§ 31
 § 4